ନରଏଥିସ୍ଟିରୋନ ଏନାନଥେଟ

ନରଏଥିସ୍ଟିରୋନ ଏନାନଥେଟ (ଇଂରାଜୀ ଭାଷାରେ Norethisterone enanthate ବା NET-EN, ଅନ୍ୟ ନାମ ନରଏଥିଣ୍ଡ୍ରୋନ ଏନାନଥେଟ/norethindrone enanthate) ଏକ କେବଳ-ପ୍ରୋଜେସ୍ଟୋଜେନ ଇଞ୍ଜେକସନ ଗର୍ଭ ନିରୋଧକ (progestogen-only injectable birth control)  ଔଷଧ । ପ୍ରସବ ଓ ଗର୍ଭପାତ ପରେ ଏହା ଦିଆଯାଏ । ପ୍ରତି ଶହେ ଜଣ ମହିଳାଙ୍କ ମଧ୍ୟରୁ ୨ଜଣଙ୍କଠାରେ ଏହି ଔଷଧ ଫେଲ ହୁଏ ।  ପ୍ରତ୍ୟେକ ଡୋଜର କାର୍ଯ୍ୟକାଳ ପ୍ରାୟ ୨ ମାସ ଓ ଦୁଇ ଡୋଜ ଦିଆଯାଇପାରେ ।

ନରଏଥିସ୍ଟିରୋନ ଏନାନଥେଟର ପାର୍ଶ୍ୱ ପ୍ରତିକ୍ରିୟାରେ ସ୍ତନ ଯନ୍ତ୍ରଣା, ମୁଣ୍ଡବଥା, ଅବସାଦ, ଅନିୟମିତ ଋତୁସ୍ରାବ ଓ ଇଞ୍ଜେକସନ ନେଇଥିବା ସ୍ଥାନରେ କଷ୍ଟ ହୁଏ । ଯକୃତ ରୋଗ (liver disease) ଓ ଗର୍ଭାବସ୍ଥା ଥିଲେ ଏହା ଦିଆଯାଏନାହିଁ । ସ୍ତନ୍ୟପାନ ସମୟରେ ଏହା ଅସୁବିଧା କରେନି । ଯୌନ କ୍ରିୟା ସଞ୍ଚାରିତ ରୋଗ ଥିଲେ ଏହା କାମ କରେନି । ନରଏଥିସ୍ଟିରୋନ ଏନାନଥେଟ ଔଷଧ ନରଏଥିସ୍ଟିରୋନର (norethisterone) ଏକ ଇସ୍ଟର (ester) ଯାହାଦ୍ୱାରା ଏହା କାର୍ଯ୍ୟକ୍ଷମ ହୁଏ ।  ଏହି ଔଷଧଦ୍ୱାରା ଡିମ୍ବକ୍ଷରଣ (ovulation) ହୁଏନାହିଁ ।

ସନ ୧୯୫୧ରେ ଏହା ପେଟେଣ୍ଟ ହେବାପରେ ସନ ୧୯୫୭ରୁ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ୨୦୦ମି:ଗ୍ରା: ଭାଏଲର ମୂଲ୍ୟ ୧.୦୪ରୁ ୭.୯୯ ଆମେରିକୀୟ ଡଲାର । ବ୍ରିଟେନ, କେତେକ ୟୁରୋପ ରାଷ୍ଟ୍ର, ମଧ୍ୟ ଆମେରିକା (Central America) ଓ ଆଫ୍ରିକା ଦେଶମାନଙ୍କରେ ଏହି ଔଷଧ ସ୍ୱୀକୃତ ହୋଇଛି । ଯୁକ୍ତରାଷ୍ଟ୍ର ଆମେରିକାରେ ଏହା ମିଳେନାହିଁ ।

 ଆଧାର 

ଶ୍ରେଣୀ:ଔଷଧ